गजमहालक्ष्मी का अभिषेक कर फूलों से खेली होली, वकीलों का किया सम्मान
जोधपुर | गजमहालक्ष्मीमंदिर की ओर से एडवोकेट एसोसिएशन के नवनिर्वाचित पदाधिकारियों का अभिनंदन किया गया। मंदिर के पुजारी पंडित प्रभाकर श्रीमाली ने बताया कि गजमहालक्ष्मी मंदिर परिसर में फागोत्सव का आयोजन किया गया जिसमें सुबह सूक्त पाठ के साथ महालक्ष्मी का अभिषेक कर रिक्तेश्वर भैरूनाथ पर तेलाभिषेक किया गया। शाम को राजस्थान एडवोकेट एसो. के नवनिर्वाचित अध्यक्ष रणजीत जोशी, महासचिव करुणानिधि व्यास, कोषाध्यक्ष पुखराज जैन, उपाध्यक्ष प्रवीण दयाल दवे, संयुक्त सचिव विजय, पुस्तकालय सचिव सुनीता शर्मा का अभिनंदन किया गया। महाआरती के पश्चात ऋतु पुष्पों से होली खेलने के साथ ही भजन पार्टी छोटसा शंभु जोशी, संजय बोहरा, रामसा दवे, दीपक शर्मा द्वारा होरी गायन किया गया।
hin_Deva hin_Deva